OpenLLM-France/wikimedia huggingface dataset:
# Henri Weewauters

Henri Weewauters (8 de novembre de 1875 - ?) va ser un regatista belga que va competir durant el primer quart del segle xx. Disputà dues edicions dels Jocs Olímpics i guanyà dues medalles.
El 1908 va prendre part en els Jocs Olímpics de Londres, on va guanyar la medalla de plata en la categoria de 6 metres del programa de vela. Weewauters navegà a bord del Zut junt als germans Louis i Léon Huybrechts.
El 1920, als Jocs d'Anvers, guanyà una medalla de bronze en la categoria de 8 m. (1919 rating) a bord de l'Antwerpia V i acompanyat per Willy de l'Arbre, Georges Hellebuyck i Léopold Standaert.

## Referències

* 1 2 3 «Henri Weewauters Olympic Results». sports-reference.com. Arxivat de l'original el 15 de desembre 2012. [Consulta: 10 desembre 2015].
# Margit Kalocsai

Margit Kalocsai (Budapest, 27 de desembre de 1909 - Érd, 23 de novembre de 1993) va ser una gimnasta artística hongaresa que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició del concurs complet per equips del programa de gimnàstica.

## Referències

* ↑ «Margit Kalocsai Olympic Results». sports-reference.com. Arxivat de l'original el 18 d’abril 2020. [Consulta: 8 gener 2019].
# Jean Decazes

Jean Élie Louis Octave Guillaume Sévère Amanieu Decazes i de Glucksberg, 3r Duc de Decazes i de Glücksberg (París, 30 d'abril de 1864 - Chantilly, Oise, 31 d'agost de 1912) va ser un noble francès, home de món i esportista durant la Belle Époque.
El 1900 va prendre part en els Jocs Olímpics de París, on guanyà la medalla de plata de la categoria de 10 a 20 tones del programa de vela, a bord del Quand-Même.
Es casà amb la rica Isabelle Singer, una de les filles d'Isaac Merritt Singer, fundador de la coneguda casa de màquines de cosir Singer, i de la seva segona esposa, Isabelle Boyer. Tingueren tres fills:
* Louis Jean Victor Sévère (1889 - 1941)
* Marguerite Séverine Philippine (1890 - 1962), més coneguda com a Daisy, que es casà amb un cosí de Winston Churchill, Reginald Fellowes.
* Jacques Louis Élie (París, 31 d'agost de 1891 - Beaumont-en-Beine, 15 de març de 1916), solter i sense fills.

## Referències

* ↑ «Jean, Duke Decazes Olympic Results». sports-reference.com. Arxivat de l'original el 17 de setembre 2011. [Consulta: 27 juny 2016].
# Johan Burk

Johan Frederik Karel Hendrik Jacob Burk (Amsterdam, 11 de maig de 1887 – ?) va ser un remer neerlandès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova del quatre sense timoner del programa de rem.
Posteriorment es traslladà a Sud-àfrica per treballar en la construcció del ferrocarril, però al cap de poc emigrà als Estats Units. Durant la Primera Guerra Mundial lluità en l'Exèrcit dels Estats Units i en tornar als Estats Units treballà com a oficinista.

## Referències

* 1 2 «Johan Burk Olympic Results». sports-reference.com. Arxivat de l'original el 18 de desembre 2012. [Consulta: 5 desembre 2015].
# La Presó (Almatret)

La Presó és una obra d'Almatret (Segrià) inclosa a l'Inventari del Patrimoni Arquitectònic de Catalunya.

## Descripció

Sala de dimensions reduïdes (3,5x2,2), tota de pedra picada, amb una sola obertura per on s'entra. La volta és de mig punt. La porta té la llinda d'una peça, un gran escut i la porta de fusta conservada amb el seu gran forrellat.

## Història

Antigament es feia servir com una presó.

## Referències

* 1 2 «La Presó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].

## Enllaços externs

* «La Presó». Patrimoni arquitectònic. Consell Comarcal del Segrià.
# Cinoteri

Els cinoteris (Cynotherium) són un gènere extint de mamífers carnívors de la família dels cànids que visqueren a Còrsega i Sardenya durant el Plistocè. Es calcula que pesaven uns 10 kg i que tenien més o menys la mateixa mida que un xacal. Un estudi publicat el 2021 establí que el seu parent vivent més proper és el cuó, del qual divergiren fa uns 885.000 anys. No es coneixen amb certesa les causes de la seva desaparició, que segurament es produí després de l'arribada dels éssers humans a les illes.

## Referències

* 1 2 Entrada «Cynotherium» de la Paleobiology Database (en anglès). [Consulta: 20 juny 2023].
* ↑ «Adaptations of the Pleistocene island canid Cynotherium sardous (Sardinia, Italy) for hunting small prey» (en anglès). Cranium, vol. 23, 1, 2006, pàg. 51-60. PDF copy
* ↑ Ciucani, Marta Maria; Jensen, Julie Kragmose; Sinding, Mikkel-Holger S.; Smith, Oliver; Lucenti, Saverio Bartolini; Rosengren, Erika; Rook, Lorenzo; Tuveri, Caterinella; Arca, Marisa «Evolutionary history of the extinct Sardinian dhole» (en anglès). Current Biology, vol. 31, 24, 2021, pàg. 5571-5579.e6. DOI: 10.1016/j.cub.2021.09.059.
* ↑ Valenzuela, Alejandro; Torres-Roig, Enric; Zoboli, Daniel; Pillola, Gian Luigi; Alcover, Josep Antoni «Asynchronous ecological upheavals on the Western Mediterranean islands: New insights on the extinction of their autochthonous small mammals» (en anglès). The Holocene, 32, 3, 2021, pàg. 137-146. DOI: 10.1177/09596836211060491. ISSN: 0959-6836.
# Foca de Weddell

La foca de Weddell (Leptonychotes weddellii) és una espècie de mamífer carnívor de la família de les foques (Phocidae) que té una distribució circumpolar al voltant de l'Antàrtida. És el mamífer que viu més al sud, car arriba a l'estació de McMurdo, a 77° S. S'estima que en queden uns 300.000 individus madurs. Pot capbussar-se fins a una profunditat de més de 600 m. És una espècie en risc mínim, és a dir, no sembla que hi hagi cap amenaça significativa per a la seva supervivència.
Fou anomenada en honor del mariner i explorador britànic James Weddell, que el 1824 tornà d'una expedició antàrtica amb un esbós i un esquelet d'aquesta espècie.

## Descripció

Pot fer 3 m de llargada i pesar 400-600 kg. El mascle i la femella són de la mateixa mida, però les femelles poden ser lleugerament més grosses. Les cries arriben a la maduresa sexual a 3 anys i pesen de 25 a 30 kg en néixer. Beuen llet materna per créixer 2 kg per dia i en 6-7 setmanes ja pesen 100 kg. Viuen uns 40 anys.

## Comportament

Neda a una velocitat d'entre 1,3 i 1,9 m/s.

## Alimentació

La foca de Weddell menja peix, krill, calamars, crustacis, cefalòpodes i, de vegades, pingüins.

## Referències

* ↑ Entrada «Leptonychotes weddelli» de la Paleobiology Database (en anglès). [Consulta: 20 desembre 2022].
* ↑ Arntz, Orejas i Gili, 2005, p. 24.
* 1 2 Hückstädt, L. «Leptonychotes weddellii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2015. DOI: 10.2305/IUCN.UK.2015-4.RLTS.T11696A45226713.en.. [Consulta: 11 desembre 2020].
* ↑ Berta, Sumich i Kovacs, 2006, p. 238.
* ↑ Beolens, Watkins i Grayson, 2009, p. 441 i 442.
* ↑ Kindersley, Dorling. Animal. Nova York: DK Publishing, 2001,2005. ISBN 0-7894-7764-5.
* ↑ Westerskov, K. (1997). Seals of the blizzard: The Weddell Seals of Antarctica. Omnibus Books
* ↑ Berta, Sumich i Kovacs, 2006, p. 177.
* ↑ Bombosch i Soloviov, 2017, p. 1.899–1.902.

## Bibliografia

* Arntz, W. E.; Orejas, C.; Gili, J. M. «L'Antàrtida: un continent únic». L'Atzavara, 13, 2005, pàg. 5–24.
* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
* Berta, A.; Sumich, J. L.; Kovacs, K. M. Marine Mammals: Evolutionary Biology (en anglès). 2a edició. Academic Press, 2006. ISBN 978-0-12-369499-7.
* Bombosch, A.; Soloviov, B. «Weddell seal (Leptonychotes weddellii) killing Gentoo Penguin (Pygoscelis papua) at Neko Harbour, Antarctic Peninsula» (en anglès). Polar Biology, 40, 9, 2017, pàg. 1.899–1.902. DOI: 10.1007/s00300-016-2070-3. ISSN: 0722-4060.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Ràfia (planta)

Ràfia (Raphia) és un gènere de plantes amb flors de la família de les arecàcies. Aquest gènere consta d'una vintena d'espècies de palmera nadiues de les zones tropicals d'Àfrica, Madagascar, Amèrica Central i Amèrica del Sud. Les fulles de certes espècies arriben a una llargada de fins a 25 metres i són les més grans de tot el regne vegetal. La fibra vegetal de la ràfia té múltiples usos especialment en el camp tèxtil i en la construcció. La fibra s'ha utilitzat per a fer des de barrets a sabates i per a objectes decoratius.
Per a empeltar arbres fruiters primer es mulla la fibra i després s'utilitza per lligar les parts obertes amb la navalla, per aquest objectiu la ràfia té l'avantatge de la flexibilitat que permet que les ferides a l'arbre es recuperin bé.
De la saba de la planta se n'obté una beguda alcohòlica. Un cop fermentada i destil·lada s'obté la beguda d'alta graduació alcohòlica anomenada ogogoro. El procediment d'obtenció de la saba mata l'arbre.

## Taxonomia

* Raphia africana Otedoh
* Raphia australis Oberm. & Strey
* Raphia farinifera (Gaertn.) Hyl.
* Raphia gentiliana De Wild.
* Raphia hookeri G.Mann & H.Wendl.
* Raphia laurentii De Wild.
* Raphia longiflora G.Mann & H.Wendl.
* Raphia mambillensis Otedoh
* Raphia mannii Becc.
* Raphia matombe De Wild.
* Raphia monbuttorum Drude
* Raphia palma-pinus (Gaertn.) Hutch.
* Raphia regalis Becc.
* Raphia rostrata Burret
* Raphia ruwenzorica Otedoh
* Raphia sese De Wild.
* Raphia sudanica A. Chev.
* Raphia taedigera (Mart.) Mart.
* Raphia textilis Welw.
* Raphia vinifera P.Beauv.

## Referències

* ↑ .org/wcsp/namedetail.do?name_id=176695 Kew World Checklist of Selected Plant Families
* ↑ Tucker, A.; Redford, A.; Scher, J.; Trice, M. «Raphia taedigera». Dried Botanical ID. Fort Collins, CO: Delaware State University, Identification Technology Program, CPHST, PPQ, APHIS, USDA, 2010. [Consulta: 7 octubre 2016].
* ↑ «rafia». A: (en francès). I. Editions Alzieu, 1999.

## Enllaços externs

* Sorting Raphia names
# Henry Sutton

Henry Cecil Sutton (Speen, Berkshire, 26 de setembre de 1868 - Speen, 24 de maig de 1936) va ser un regatista anglès que va competir a començaments del segle xix i el segle xx.
El 1908 va prendre part en els Jocs Olímpics de Londres, on va guanyar la medalla d'or en la categoria de 8 metres del programa de vela. Sutton navegà a bord del vaixell Cobweb junt a Blair Cochrane, Arthur Wood, John Rhodes i Charles Campbell.

## Referències

* ↑ «Henry Sutton Olympic Results». sports-reference.com. Arxivat de l'original el 16 de desembre 2012. [Consulta: 11 desembre 2015].
# Maria Píssareva

Maria Píssareva (19 d'abril de 1933 - 11 de desembre de 2023) va ser una atleta russa especialista en salt d'alçada que va competir sota bandera de la Unió Soviètica durant la dècada del 1950.
El 1956 va prendre part en els Jocs Olímpics d'Estiu de Melbourne, on va guanyar la medalla de plata en la prova del salt d'alçada del programa d'atletisme. Compartí la medalla amb Thelma Hopkins.
En el seu palmarès també destaca el campionat nacional soviètic de 1956. Posteriorment es casà amb el també atleta Oto Grigalka.

## Millors marques

* Salt d'alçada. 1,70 metres (1956)

## Referències

* 1 2 3 Maria Píssareva a Sports Reference (arxivat)
* ↑ «ПИСАРЕВА Мария Герасимовна | Российские спортсмены и специалисты | Спортивная Россия» (en rus). [Consulta: 29 setembre 2020].
* ↑ «Track and Field Statistics». [Consulta: 29 setembre 2020].
# Jens Salvesen

Jens Johan Salvesen (Dybvåg, Aust-Agder, 8 de setembre de 1883 - Oslo, 21 de setembre de 1976) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en els 8 metres (1919 rating) del programa de vela, a bord del Lyn-2. Vuit anys més tard, als Jocs d'Amsterdam, fou quart en la prova de 8 metres a bord del Noreg.

## Referències

* 1 2 «Kristoffer Olsen Olympic Results». sports-reference.com. Arxivat de l'original el 19 d'agost 2011. [Consulta: 29 setembre 2017].
# Juan Mario Gómez Esteban

Juan Mario Gómez Esteban, (nascut el 15 de febrer de 1958), és un jugador d'escacs basc, que té el títol de Gran Mestre. Ha estat dos cops Campió d'Espanya. Gómez va obtenir el títol de MI el 1984, i el de GM el 2004.
A la llista d'Elo de la FIDE de l'octubre de 2020, hi tenia un Elo de 2366 punts, cosa que en feia el jugador número 133 (en actiu) de l'estat espanyol. El seu màxim Elo va ser de 2519 punts, a la llista de l'octubre de 2000, moment en què era el 4t jugador espanyol, i estava en la posició 405 del rànquing mundial.

## Resultats destacats en competició
### Campionat d'Espanya

Gómez ha guanyat dos cops el Campionat d'Espanya d'escacs, els anys 1980, a Alcoi i 1992, a Madrid. També va vèncer en el Campionat d'Espanya Obert de 2002, any en què el Campionat d'Espanya Absolut (un tancat) va ser guanyat per Aleksei Xírov. El 1983, a Las Palmas, hi fou subcampió, per sota de José García Padrón.
En l'edició de 2006, a León, fou tercer, en un campionat organitzat en dos grups de sis, i en què Gómez es classificà per a les semifinals, però perdé el seu matx contra Salvador del Río Angelis (1½ - ½) i finalment guanyà el matx per la tercera posició contra Manuel Pérez Candelario (1½ - ½). El campió del torneig fou Paco Vallejo).

### Olimpíades d'escacs

Ha participat, representant Espanya, a les Olimpíades d'escacs de Malta 1980, Salònica 1984, Manila 1992, i Istanbul 2000.

### Campionat d'Euskadi

Ha guanyat el Campionat d'Euskadi absolut en 9 ocasions: 1988, 1990, 1997, 1998, 2001, 2003, 2005, 2006 i 2009.

### Altres torneigs

El 1985 va guanyar la 5a edició de l'Obert Vila de Benasc. Gómez s'ha imposat en molts altres torneigs, com ara:
* XXI Trofeo Ayuntamiento de Barakaldo
* I Open FVDA
* I Torneo de Navidad de Arrigorriaga
* Virgen Blanca 2007
* XX Torneo San Prudencio
El juny de 2007 va quedar 4t classificat a l'Open Internacional de Lleó.

## Vegeu també

* Llista de Grans Mestres amb nacionalitat espanyola

## Notes i referències

* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 29 octubre 2020].
* ↑ Posició al rànquing mundial i evolució Elo de Juan Mario Gómez Esteban «benoni.de» (en alemany). Arxivat de l'original el 2013-12-30. [Consulta: 5 març 2011].
* ↑ «Historial de campions d'Espanya d'escacs» (en castellà). Federació Espanyola d'Escacs. [Consulta: 24 maig 2020].
* ↑ Reportatge i classificacions del Campionat d'Espanya de 2006 Arxivat 2012-01-19 a Wayback Machine. a The Week In Chess núm 630. (anglès)
* ↑ Equip espanyol a l'Olimpíada d'Estambul 2000 a olimpbase.org
* ↑ «Campionat d'Euskadi a Zornotza, Biscaia». Arxivat de l'original el 2007-11-06. [Consulta: 4 juliol 2010].
* ↑ Campionats d'Euskadi
* ↑ «Fulletó de l'edició de 2010 de l'Obert Vila de Benasc, amb el quadre històric de guanyadors entre 1981 i 2009» (en castellà). Arxivat de l'original el 2011-12-19. [Consulta: 11 maig 2014].
* ↑ Torneig de Lleó 2007

## Enllaços externs

* Estimació Elo de Juan Mario Gómez Esteban a «chessmetrics.com». [Consulta: 5 juny 2010]. (anglès)
# Calvarius rapidus

Calvarius rapidus és una espècie extinta de dinosaure iguanodont que visqué a Europa al crepuscle del Cretaci superior i, per tant, del Mesozoic. Se n'han trobat restes fòssils al jaciment de Masia de Ramon, al Pallars Jussà. Es tracta de l'única espècie reconeguda del gènere Calvarius. Fou un dels últims dinosaures no aviaris, car existí en els últims 100.000 anys abans de l'extinció del Cretaci-Paleogen. En aquell temps, el territori que avui en dia forma els Pirineus pertanyia a un arxipèlag de clima gairebé tropical.
Fou descrit a partir d'un metatars aïllat. El nom genèric Calvarius té un doble sentit, atès que es refereix d'una banda al Serrat del Calvari, situat a la vora del jaciment, i de l'altra al calvari que fou l'extinció del Cretaci-Paleogen. El nom específic rapidus significa 'ràpid' en llatí i reflecteix el probable estil de vida corredor d'aquest dinosaure.

## Referències

* ↑ Entrada «Calvarius rapidus» de la Paleobiology Database (en anglès). [Consulta: 14 juliol 2023].
* 1 2 Prieto-Márquez i Sellés, 2023, p. 4.
* ↑ Pujol Gebellí, X. «'Calvarius rapidus': descobriu l'últim dinosaure dels Pirineus (i per què l'han anomenat així)». Ara, 13 juliol 2023. [Consulta: 14 juliol 2023].
* ↑ Prieto-Márquez i Sellés, 2023, p. 2.

## Bibliografia

* Prieto-Márquez, A.; Sellés, A. «Evolutionary convergence in a small cursorial styracosternan ornithopod dinosaur from western Europe» (en anglès). Journal of Vertebrate Paleontology, 42, 5, 2013, pàg. e2210632. DOI: 0.1080/02724634.2023.2210632.
# Boselafinis

Els boselafinis (Boselaphini) són una tribu de mamífers artiodàctils. Són els últims supervivents d'una forma molt similar a la dels avantpassats de la subfamília sencera dels bovins. Ambdues espècies tenen característiques anatòmiques i comportamentals relativament primitives i les femelles manquen de banyes. Són originaris dels boscos en ràpid declivi de l'Índia i tendeixen a evitar les planes obertes. El nilgau ha estat introduït al sud de Texas, on una població d'una mica menys de 15.000 animals ofereix una protecció a llarg termini per la seva supervivència.
Se n'han trobat representants fòssils als Països Catalans, incloent-hi l'espècie Tragoportax gaudryi.

## Referències

* ↑ Entrada «Boselaphini» de la Paleobiology Database (en anglès). [Consulta: 20 desembre 2022].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Rània de Jordània

La reina Rània de Jordània (al-Kuwait, 31 d'agost de 1970), nascuda Rània Al-Yassin (àrab: رانيا العبد الله, Rāniyā al-ʿAbd-Allāh) és l'esposa del rei de Jordània Abd-Al·lah II.

## Biografia

Rània Al-Yassin, nascuda a la capital de Kuwait el 31 d'agost de 1970 de pares palestins de Tulkarm, va cursar la primària i la secundària a la New English School del seu país. Es va graduar en administració a l'American University del Caire. Un cop graduada, va treballar a Citigroup i a Apple. També obtingué un Diploma d'Estudis Avançats de la Universitat de Ginebra (Suïssa).
Conegué el príncep Abdallah en una festa el gener del 1993. Van anunciar la seva relació al cap de dos mesos i es van casar el 10 de juny de 1993. Han tingut quatre fills:
* El príncep Hussein de Jordània, nascut el 1994 a Amman.
* La princesa Iman de Jordània, nascuda el 1996 a Amman.
* La princesa Salma de Jordània, nascuda el 2000 a Amman.
* El príncep Hashem de Jordània, nascut el 2005 a Amman.

## Reina de Jordània

Encara que el seu marit heretà la corona immediatament a la mort del seu pare (7 de febrer de 1999), Rània no fou reina de forma immediata. Abdallah II la va proclamar reina de Jordània el 22 de març del mateix any. Aquesta proclamació era imprescindible perquè Rània assumís la corona, ja que només hauria estat princesa consort, com la seva sogra.
L'agenda de la reina Rània és molt coneguda a nivell internacional per la seva implicació en projectes de cooperació al desenvolupament, solidaritat amb els desvalguts i promoció de la dona.

## Referències

* ↑ «Rania de Jordania. Noticias, fotos y biografía de Rania de Jordania». Hola!. Arxivat de l'original el 2020-07-06. [Consulta: 6 juliol 2020].
# Howard Taylor

J. Howard Taylor va ser un regatista britànic, que va competir a cavall del segle xix i el segle xx. El 1900 va prendre part en els Jocs Olímpics de París on participà en la segona cursa de la categoria de 3 a 10 tones del programa de vela. En ella guanyà la medalla d'or formant equip amb Edward Hore i Harry Jefferson.

## Referències

* ↑ «Howard Taylor Olympic Results». sports-reference.com. Arxivat de l'original el 24 de setembre 2013. [Consulta: 23 octubre 2015].
# Marian Suski

Marian Suski (Kielce, 2 de novembre de 1905 - Varsòvia i Breslau, 25 de desembre de 1993) va ser un professor, enginyer i investigador polonès del Departament de Comunicacions de l'Institut de Telecomunicacions i Acústica de la Universitat Tecnològica de Wroclaw. De jove fou un tirador d'esgrima que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de bronze en la prova de sabre per equips del programa d'esgrima. Quatre anys més tard, als Jocs de Berlín, fou quart en la mateixa prova.
El 1934 va ser guardonat amb l'Orde del Mèrit d'Hongria. Va servir a l'exèrcit polonès i va comandar les comunicacions durant la defensa de Varsòvia de 1939. Després de la capitulació va ser enviat a l'oflag-VII-A Murnau.

## Referències

* 1 2 3 «Marian Suski Olympic Results». sports-reference.com. Arxivat de l'original el 17 d'abril 2020. [Consulta: 13 gener 2019].
* ↑ Dziennik Personalny Ministerstwa Spraw Wojskowych nr 9/1934, s. 122
# Joan Cardona Méndez

Joan Cardona Méndez (Maó, 27 de maig de 1998) és un esportista menorquí que competeix en vela en la classe Finn.
Va participar en els Jocs Olímpics de Tòquio 2020 i va obtenir una medalla de bronze a la classe Finn. Va guanyar una medalla de plata al Campionat Mundial de Finn de 2021 i una medalla de bronze al Campionat Europeu de Finn de 2020.

## Palmarès internacional

Finn
Jocs Olímpics
Any
Lloc
Medalla
Classe
2020
Tòquio ( Japó)
3
Finn
Campionat del món
Any
Lloc
Medalla
Classe
2021
Oporto ( Portugal)
2
Finn
Campionat Europeu
Any
Lloc
Medalla
Classe
2020
Gdynia ( Polònia)
3
Finn :

## Referències

* ↑ «Joan Cardona, un medallista en la Copa del Rey Panerai». gacetanautica.es, 26 d'agost de 2015.
* ↑ Balears, A. R. A. «Joan Cardona aconsegueix la primera medalla olímpica balear a Tòquio», 03-08-2021. [Consulta: 3 agost 2021].
* ↑ «Sailor Biography» (en anglès). Arxivat de l'original el 2021-08-03. [Consulta: 3 agost 2021].
* ↑ «Joan Cardona Méndez» Arxivat 2021-08-03 a Wayback Machine.. Base de dades de la ISAF (anglès)
# Lo La Chapelle

Eloi Hubert "Lo" La Chapelle (22 de juny de 1888 - 23 de juliol de 1966) va ser un futbolista neerlandès que va jugar com a porter aficionat al HVV Den Haag. També va disputar un partit per a la selecció holandesa el 1907, i va participar als Jocs Olímpics d'estiu de 1908, guanyant una medalla de bronze.

## Biografia

El 21 de desembre de 1907, l'alt porter de l'aleshores campió vigent HVV Den Haag va aconseguir la seva primera convocatòria per a la selecció neerlandesa en un partit amistós contra aficionats anglesos a Darlington, com a substitució d'última hora del porter titular Reinier Beeuwkes. La Chapelle va encaixar 12 gols rotunds en el seu debut internacional en una derrota per 2-12, que encara és la derrota més gran de la història de la selecció dels Països Baixos, i fa de La Chapelle el porter que més gols ha encaixat en un sol partit internacional neerlandès i també el que té la mitjana més gran de gols encaixats per partit, ja que mai no va aconseguir jugar cap altre partit. L'any següent, va formar part de la selecció neerlandesa que va disputar el torneig de futbol dels Jocs Olímpics de Londres de 1908 on l'equip va guanyar la medalla de bronze. No obstant això, no va rebre la medalla de bronze per no haver jugat.

## Referències

* ↑ «Lo la Chapelle, international footballer». eu-football.info. [Consulta: 30 juny 2023].
* 1 2 3 «Lo La Chapelle». Olympedia. [Consulta: 24 maig 2021].
* ↑ «England Amateurs vs Netherlands, 21 desembre 1907». eu-football.info. [Consulta: 30 juny 2023].
* 1 2 «Het dozijn van Lo La Chapelle» (en neerlandès). www.onsoranje.nl, 21-12-2010. [Consulta: 30 juny 2023].

## Enllaços externs

* Fitxa del jugador a VoetbalStats.nl
* (neerlandès)